Držitelia Ceny ministra kultúry SR v oblastiach profesionálneho umenia

**za rok 2018:**

**Mila Haugová** – za dlhoročnú osobitú básnickú tvorbu a za významnú prekladateľskú činnosť.

**Ľubica Vargicová** – za stvárnenie postavy Donny Anny v opere W. A. Mozarta Don Giovanni na scéne Opery SND s prihliadnutím na doterajšie výnimočné umelecké výsledky v oblasti slovenského operného a koncertného umenia doma a v zahraničí.

**Ján Kožuch** – za osobité herecké majstrovstvo počas celoživotného umeleckého pôsobenia v divadlách v Slovenskej republike, najmä na javisku Slovenského komorného divadla v Martine a jeho mimoriadny prínos v oblasti divadelného, filmového, televízneho a rozhlasového herectva a dabingu.

**Ladislav Holásek** – za mimoriadny celoživotný prínos v oblasti zborového umenia s prihliadnutím na umelecké pôsobenie zbormajstra a umeleckého vedúceho viacerých popredných slovenských zborových telies.

**Drahotín Šulla** – za mimoriadny prínos k rozvoju fotografie na Slovensku a tematicky a žánrovo bohaté celoživotné dielo.

**Jozef Šimončič** – za dlhoročný osobnostný tvorivý vklad v oblasti slovenskej filmovej a televíznej tvorby s prihliadnutím na výrazný prínos jeho pedagogickej činnosti.

**Helena Bezáková** – za celoživotný prínos v oblasti scénického a kostýmového výtvarníctva a za osobitý prínos do poetiky slovenskej kostýmovej tvorby.

**Jela Krčméry-Vrteľová** – za dlhoročnú tvorivú činnosť v Opere Slovenského národného divadla a výnimočný prínos v oblasti prekladov libriet svetovej opernej tvorby, prekladov piesňovej a oratoriálnej tvorby ako aj prekladov divadelných hier a beletrie.

**Rudolf Urc** – za celoživotné výnimočné dielo a rozvoj v oblasti slovenskej audiovizuálnej tvorby najmä slovenského animovaného filmu s prihliadnutím na výrazný prínos jeho pedagogickej činnosti.

**Viera Polakovičová** – za celoživotný prínos a osobnostný vklad v oblasti prezentácie a propagácie slovenského umenia počas pôsobenia v kultúrnej diplomacii.

**Július Klein** – za výrazný podiel na pozdvihnutí interpretačnej a reprezentačnej úrovne Štátnej filharmónie Košice s prihliadnutím na jeho pedagogickú činnosť a pôsobenie v medzinárodných organizáciách pre sociálny dialóg v sektore živého umenia.

**Daniela Ilavská** – za celoživotný prínos v oblasti rozhlasovej réžie.

**za rok 2017:**

**Anton Baláž** –za dlhoročnú prozaickú tvorbu predovšetkým v oblasti románovej spisby a významnú tvorbu  s presahmi do publicistiky, rozhlasovej dramatiky a televíznej a filmovej scenáristiky.

**Mária Kráľovičová** –za celoživotný mimoriadny umelecký vklad do novodobej histórie slovenského divadla a slovenského divadelného, filmového, rozhlasového a televízneho herectva.

**Gizela Veclová** –za celoživotný tvorivý prínos a osobnostný vklad pri stvárňovaní postáv vo viacerých žánroch hudobno-dramatického umenia na scénach divadiel na Slovensku s dôrazom na dlhoročné pôsobenie v spevohre Divadla Nová scéna.

**Pavol Zelenay** –za celoživotné pôsobenie v oblasti tanečnej a populárnej hudby s dôrazom na jeho umelecký vklad skladateľa a aranžéra populárnej piesne, ako aj aktivity v oblasti vedecko-publicistickej, dokumentačnej a historickej reflexie slovenskej populárnej hudby a významný podiel pri zrode a formovaní festivalu Bratislavská lýra.

**Ondrej Demo** – za mimoriadny prínos v oblasti hudobného folklóru, zberateľskú činnosť, úpravy ľudových piesní s prihliadnutím na celoživotný podiel na propagácii hudobného folklóru prostredníctvom rozhlasovej a filmovej tvorby.

**Ladislav Burlas** – za celoživotné aktívne pôsobenie v oblasti slovenskej hudobnej kultúry s dôrazom na jeho umelecký vklad v oblasti skladateľskej tvorby, mimoriadny vedecký prínos vo sfére muzikológie a za dlhoročné pedagogické pôsobenie, ktorým spoluformoval nové generácie skladateľov a muzikológov.

**Alexander Vika** –za celoživotný prínos v oblasti výtvarného umenia, osobitne v oblasti monumentálnej plastiky, reliéfnej a medailérskej tvorby s prihliadnutím na jeho dlhoročné pedagogické pôsobenie.

**Jaroslav Blaho** – za mimoriadny prínos pri propagácii slovenského operného umenia s prihliadnutím na jeho výnimočný vklad v oblasti odbornej reflexie a publikačnej činnosti, ako aj na jeho výrazný podiel pri vzniku a kreovaní opernej časti letného festivalu Zámocké hry zvolenské.

**Juraj Kubánka** – za celoživotné umelecké pôsobenie a výrazný podiel na rozvoji slovenských profesionálnych folklórnych súborov SĽUK a Lúčnica, osobitne za výnimočnú choreografickú tvorbu s nezameniteľným tanečným rukopisom.

**Ignác Bizmayer** –za celoživotnú výnimočnú umeleckú tvorbu v oblasti výtvarného umenia, osobitne za jedinečné diela v oblasti  figurálnej tvorby, keramickej plastiky a úžitkovej dekoratívnej keramiky inšpirované slovenskými tradíciami a kultúrnym dedičstvom, ktorými si získal vysoké uznanie doma i v zahraničí.

**za rok 2016:**

**Anton Hykisch ‒** za román *Verte cisárovi* a mimoriadny tvorivý prínos do slovenskej prózy, v ktorej novou poetikou s nezameniteľným štýlom ovplyvnil niekoľko generácií spisovateľov i čitateľov a svojou románovou tvorbou prispel k popularizácii neznámej slovenskej histórie.

**Ľudmila Várossová ‒** za výnimočný osobitý vklad do rozvoja kostýmového výtvarníctva na Slovensku a v zahraničí, za kreatívne umelecké spojenie s poprednými režisérskymi osobnosťami, ktorého výsledkom sú početné divadelné, televízne a filmové diela s jej nezameniteľným výtvarným rukopisom.

**Peter Zajíček ‒** za prínos v oblasti oživovania notových hudobných pamiatok viažucich sa k územiu Slovenska, za dlhoročnú umeleckú činnosť na poste umeleckého vedúceho súboru Musica Aeterna a osobnostný vklad ako umeleckého riaditeľa a organizátora festivalu Dni starej hudby.

**Stanislav Párnický ‒** za dlhodobý mimoriadne významný režijný prínos v oblasti audiovízie prostredníctvom veľkého počtu úspešných diel hranej filmovej a televíznej tvorby, za dlhoročné pedagogické pôsobenie, ktorým spoluformoval nové generácie audiovizuálnych tvorcov.

**Tibor Búza ‒** za výrazný osobnostný vklad a prínos k inštitucionálnemu rozvoju RTVS, k stabilizácii slovenského audiovizuálneho prostredia aj v medzinárodnom producentskom kontexte, k efektívnej prezentácii audiovizuálnej kultúry na verejnosti, ako aj ku kreatívnemu rozvoju slovenského filmového umenia a animovanej tvorby.

**Jozef Ciller ‒** za osobitý vklad a inovatívny prístup v oblasti scénografie, ktorou významne prispel k obohateniu divadelnej, filmovej a televíznej scénografie svojím konceptuálnym videním dramatickej skutočnosti a objavovaním nových scénografických možností, s prihliadnutím na jeho dlhoročnú inšpiratívnu a medzinárodne oceňovanú pedagogickú činnosť.

**Izabela Pažítková ‒** za významný prínos pri propagácii a prezentácii umenia a kultúry s prihliadnutím na dlhoročné pôsobenie na poste tlačovej tajomníčky Slovenského národného divadla a hlavnej manažérky medzinárodného festivalu Bratislavské hudobné slávnosti.

**Peter Paško ‒** za ideu založenia súkromnej Galérie Nedbalka, ktorej ojedinelým poslaním je poskytnúť záujemcom o výtvarné umenie možnosť zoznámiť sa s dielami najvýznamnejších umelcov tvoriacich na Slovensku od konca 19. storočia až po súčasnosť.

**za rok 2015:**

Rudolf Dobiáš - za súbor poviedok Príbehy z prítmia s prihliadnutím na jeho celoživotnú tvorbu, ktorá je mimoriadnym literárnym svedectvom o obetiach komunistického režimu na Slovensku.

Divadlo Štúdio tanca - za významný prínos k rozvoju slovenského tanečného umenia vytvorením zázemia pre vznik množstva nových diel pôvodnej autorskej tvorby, ktoré mali výrazný vplyv na vývoj súčasného tanca na Slovensku a za úspešnú propagáciu slovenského tanečného umenia v zahraničí. Umelecký súbor Moyzesovo kvarteto - za mimoriadny prínos v oblasti komornej hry na Slovensku počas 40-ročnej aktívnej umeleckej činnosti telesa, sústavnú propagáciu slovenskej tvorby, vysokú interpretačnú úroveň a reprezentáciu slovenskej kultúry v zahraničí.

Gerard Meulensteen - za vznik a dlhoročnú podporu múzea Danubiana, tvorivú angažovanosť pri vízii a realizácii jeho architektonickej dostavby, jedinečný príklad skutočného európanstva a za propagáciu slovenského umenia doma a v zahraničí.

Ivan Ostrochovský - za hraný debut Koza a za mimoriadny a inovatívny prínos v oblasti filmovej tvorby, originálne filmové spracovanie rôznorodých tém zo života na Slovensku a ich úspešnú prezentáciu v zahraničí.

Štefan Klein - za významný prínos v oblasti dizajnu dopravných prostriedkov a zariadení, najmä za návrh a vývoj „lietajúceho auta“, ktorým zaznamenal celosvetový úspech.

Jana Liptáková - za celoživotný prínos v oblasti umenia.

**za rok 2014:**

Ľubomír Feldek - za knihu Truhlica najkrajších rozprávok s prihliadnutím na jeho úspešnú dlhoročnú predchádzajúcu tvorbu v oblasti pôvodnej literatúry, ako aj za výnimočný preklad cyklu hier Williama Shakespeara.

Kristína Turjanová - za výnimočné stvárnenie postavy Johnová v inscenácii divadelnej hry Gerharta Hauptmana Potkany v réžii Romana Poláka s prihliadnutím na stvárnenie postavy Katarína v inscenácii Skrotenie zlej ženy v réžii Svetozára Sprušanského a postavy Eva v inscenácii Gazdiná Roba v réžii Jana Antonína Pitínského.

Umelecký súbor Baletu SND - za mimoriadny umelecký počin - uvedenie svetovej premiéry historicky prvého slovenského baletu E. Suchoňa: Angelika.

Marián Lapšanský - za celoživotné majstrovstvo na poli klavírnej interpretácie, reprezentáciu slovenského interpretačného umenia na Slovensku i v zahraničí, uvádzanie slovenskej tvorby doma aj v zahraničím za pozdvihnutie interpretačnej a reprezentačnej úrovne Slovenskej filharmónie, ako aj za úspešnú organizátorskú a pedagogickú činnosť.

Alex Mlynárčik - za dlhoročnú umeleckú tvorbu v oblasti výtvarného umenia, prostredníctvom ktorej sa mu podarilo, ako jednému z mála slovenských výtvarníkov, zasiahnuť do vývoja západoeurópskeho umenia.

Stanislav Szomolányi - za celoživotné výnimočné dielo a rozvoj v oblasti slovenskej kinematografie a za prínos v pedagogickej oblasti ako zakladateľa odboru kameramanskej tvorby.

Štefan Kocán - za pôsobenie na popredných svetových operných scénach, akými sú milánska La Scala, newyorská Metropolitná opera, Bavorská štátna opera v Mníchove, či berlínska Štátna opera, kde s veľkým úspechom vytvoril profilové postavy v premiérovaných inscenáciách.

Viliam Gruska - za celoživotnú tvorbu a za výrazný prínos v oblasti filmovej scénografie, ako aj za prínos v oblasti scénického folklorizmu s prihliadnutím na početné aktivity v oblasti scénografie, scenáristu ako aj režiséra a vysokoškolského pedagóga.

**za rok 2013:**

Ladislav Chudík - za mimoriadny prínos v oblasti divadelného, filmového a rozhlasového herectva a šírenie dobrého mena Slovenska v zahraničí.

Peter Mikuláš - za stvárnenie postavy Henricha v opernej inscenácii Lohengrin na scéne SND s prihliadnutím na doterajšie výnimočné umelecké výsledky v oblasti slovenského operného a

koncertného umenia doma a v zahraničí.

Ivan Kolenič - za originálny, novátorský a výnimočný prínos v slovenskej literatúre s prihliadnutím na najnovšiu knihu próz, miniepos Morálne pohodlie.

Milan Paľa - za realizáciu výnimočného projektu kompletu nahrávok slovenskej husľovej tvorby a za vynikajúce umelecké interpretačné výkony a dramaturgicky objavnú koncertnú činnosť.

Eva Ľuptáková - za vynikajúcu odbornú a organizačnú prácu v oblasti výtvarného umenia s medzinárodným rozmerom s prihliadnutím na dramaturgiu výstav v Oravskej galérii v Dolnom Kubíne.

Ivana Laučíková, Ivana Šebestová a Katarína Kerekesová - trojici režisérok za kontinuálnu tvorivú a producentskú činnosť s dôrazom na vytvorenie viacerých umelecky náročných, štýlovo výnimočných a medzinárodne oceňovaných animovaných diel.

Ladislav Kraus - za dlhoročný osobnostný tvorivý prínos k rozvoju obrazovej štylizácie a vizuálneho umenia v slovenskej televíznej a filmovej tvorbe.

Bratislavský chlapčenský zbor - za dlhoročnú umeleckú činnosť a úspešnú reprezentáciu slovenskej kultúry v zahraničí pod vedením svojej zakladateľky a zbormajsterky Magdalény Rovňákovej.

**za rok 2012:**

Ondrej Sliacky - za celoživotnú tvorbu pre deti a výnimočný prínos do literárno-vednej činnosti v oblasti literatúry pre deti a mládež.

Vladimír Štefko - za dlhoročnú teatrologickú, pedagogickú činnosť a autorstvo viacerých monografií, ktoré významne prispeli k zaznamenaniu a poznaniu slovenskej divadelnej histórie, s prihliadnutím na zostavenie publikácie Dejiny slovenskej drámy 20. storočia.

Milan Dobeš - za celoživotný prínos v oblasti výtvarného umenia a prezentáciu jeho diela na svetovej výtvarnej scéne.

Štefan Vraštiak - za celoživotný prínos pre slovenskú kinematografiu a audiovíziu v oblasti histórie a filmografie, za mapovanie bielych miest z dejín slovenskej kinematografie.

Dalibor Jenis - za vynikajúce umelecké výkony, za úspešnú reprezentáciu slovenského operného umenia na popredných scénach v zahraničí.

**za rok 2011:**

Kristína Magdolenová - za zásluhy v presadzovaní etických princípov v médiách, filmovú a televíznu tvorbu pre Rómov a o Rómoch a zvyšovanie mediálnej gramotnosti rómskej komunity. Eduard Grečner - za celoživotné významné zásluhy o kultúrny rozvoj Slovenskej republiky, osobitne v oblasti slovenskej kinematografie.

Daniel Hevier - za básnickú zbierku Vianočná pošta a výrazné podnety a aktivity v oblasti rozvoja čítania detí a mládeže.

Pavol Bršlík - za vynikajúce dosiahnuté umelecké výsledky, reprezentáciu slovenského vokálneho umenia na významných zahraničných operných a koncertných scénach.

Miroslav Žbirka - za celoživotný tvorivý osobnostný umelecký prínos v oblasti populárnej hudby a za pozoruhodný projekt Symphonic Tour.

Marián Vach - za hudobné naštudovanie opery Jána Cikkera Coriolanus a doterajšie umelecké aktivity v oblasti hudobnej kultúry na Slovensku.

Marián Pauer - za významný prínos v oblasti histórie, kritiky a teórie fotografie v slovenskom i medzinárodnom kontexte.

**za rok 2010:**

Ján Paulíny - za kompletný preklad výnimočného diela arabskej literatúry Tisíc a jedna noc.

Roman Polák - za réžiu inscenácie hry Dušana Mitanu Koniec hry a Moliérovej hry Mizantrop s prihliadnutím na ďalšiu režijnú tvorbu z predchádzajúcich rokov.

Matej Krén - za mimoriadny prínos v oblasti slovenského výtvarného umenia a za výnimočnú

medzinárodnú reprezentáciu v roku 2010 počas prezentácie Slovenska na Medzinárodnom veľtrhu detských kníh v Bologni inštaláciou Scenner v galérii MAMBo v Bologni (Taliansko).

Leopold Haverl - za celoživotný tvorivý umelecký prínos v oblasti hereckej tvorby a významný osobnostný vklad pri stvárnení postáv v dielach divadelnej, televíznej, filmovej a rozhlasovej tvorby. Ján Jaborník (in memoriam) - za celoživotnú činnosť divadelného historika, teoretika, kritika a vysokoškolského pedagóga, za mimoriadne významnú dokumentačnú činnosť pri zhromažďovaní cenných poznatkov z divadelnej histórie na Slovensku, a rovnako za významnú a cennú dlhoročnú intenzívnu metodicko-pedagogickú spoluprácu so slovenskými divadelnými profesionálmi a ochotníkmi.

Milan Antonič - za ochranu kultúrneho dedičstva v archívnom fonde Slovenskej televízie.

Pavol Branko - za celoživotné, mimoriadne významné pôsobenie a publikačnú činnosť v oblasti teórie a kritiky dokumentárneho filmu.

Zlatica Livorová - za vynikajúce výsledky v oblasti hudobnej pedagogiky pri výchove mladých vokálnych interpretov a šírení dobrého mena slovenskej kultúry.

**za rok 2009:**

Peter Jaroš - za celoživotný prínos v oblasti umeleckej prózy a filmovej scenáristiky s prihliadnutím na knihu poviedok Samochod srdca.

Dušan Jamrich - za celoživotný prínos v oblasti hereckej tvorby s prihliadnutím na výnimočný umelecký prednes Homérovej Iliady v rozhlasovom projekte PARNAS.

Marko Škop - za mimoriadny prínos v oblasti slovenského dokumentárneho filmu s dôrazom na nekomerčné a výnimočné vykreslenie témy stretu veľkej a lokálnej politiky a jej predstaviteľov vo filme Osadné.

Janka Menkynová - za celoživotnú výtvarnú starostlivosť o ľudovú umeleckú výrobu na Slovensku počas 40-ročného pôsobenia v Ústredí ľudovej umeleckej výroby a za výnimočný osobnostný a tvorivý prínos k vzniku dizajnu veľkého počtu výrobkov z prírodných materiálov, ktoré svojou kultúrnou hodnotou ovplyvnili celkové smerovanie ľudovej umeleckej výroby na Slovensku až po súčasnosť.

Jozef Lupták - za dosiahnuté vynikajúce umelecké výsledky v oblasti sólistického interpretačného umenia a angažovanosť pri podnecovaní vzniku a uvádzaní nových diel pôvodnej skladateľskej tvorby, ako aj za dramaturgické a umelecko-organizačné aktivity, s prihliadnutím predovšetkým na 10-ročnú existenciu medzinárodného hudobného festivalu Konvergencie a úspešnú spoluprácu v ďalších medzinárodných umeleckých projektoch doma i v zahraničí.

**za rok 2008:**

Šárka Ondrišová - za námet, scenár, choreografiu a réžiu inscenácie Canto Hondo (hlboká pieseň o nej...).

Viliam Turčány - za celoživotné básnické dielo a výnimočnú prekladovú tvorbu, za majstrovské pretlmočenie Proglasu, Božskej komédie a ďalších významných diel antickej a talianskej literatúry.

Juraj Lehotský - za réžiu a spoluprácu na scenári dokumentárneho filmu Slepé lásky a za mimoriadny medzinárodný úspech a propagáciu slovenskej kinematografie v zahraničí.

Sergej Kopčák - za stvárnenie postavy Borisa Godunova v rovnomennej opernej inscenácii na scéne Slovenského národného divadla s prihliadnutím na celoživotnú vynikajúcu umeleckú tvorbu a reprezentáciu slovenského operného umenia na prestížnych svetových operných scénach.

Dalibor Karvay - za dosiahnuté vynikajúce umelecké výsledky a úspešnú medzinárodnú reprezentáciu slovenského interpretačného umenia s prihliadnutím na získanie 1. miesta na 3. ročníku Medzinárodnej súťaži Dávida Oistracha v Moskve v roku 2008.

Juraj Kukura - za významný dlhoročný osobný prínos k rozvoju divadelného a filmového umenia na Slovensku a osobitne za umelecké profilovanie divadla Aréna.

**za rok 2007:**

Pavol Barabáš - za jedinečné filmárske videnie a stvárnenie rôznych kultúr, najmä krás Slovenska, a jeho dôstojnú reprezentáciu v zahraničí.

Milan Vároš - za dlhoročnú literárnu a publicistickú činnosť, s prihliadnutím najmä na výpravnú dvojzväzkovú knihu Stratené slovenské poklady.

Adriana Kučerová - za výnimočné interpretačné výkony v oblasti operného a koncertného spevu, za šírenie dobrého mena slovenskej opery v zahraničí a popularizáciu operného umenia na Slovensku. Katarína Vavrová - za mimoriadny prínos k rozvoju slovenskej výtvarnej scény a za úspešnú reprezentáciu Slovenska v zahraničí.

Ondrej Šoth - za réžiu a choreografiu baletnej inscenácie Svadba podľa Figara.

za rok 2006:

Ľudovít Gráfel - za spracovanie dokumentácie pevnostného systému Komárna a zásadný prínos pre jeho zápis do Zoznamu svetového kultúrneho dedičstva UNESCO.

Pavel Dvoŕák - za výnimočný autorský a edičný počin Prvá kniha o Bratislave, v ktorej pútavým

spôsobom približuje bratislavské dejiny ako neoddeliteľnú súčasť slovenskej

histórie.

Róbert Mankovecký - za dramaturgiu a hudbu divadelného projektu Štúrovci, ktorý originálnou formou približuje štúrovskú generáciu a jej tvorbu dnešnej mladej generácii.

Vladimír Godár - za súbor skladieb prezentovaných na CD albume Mater, ktorý transformuje kultúrne hodnoty a motívy minulosti do súčasného umelecky pôsobivého hudobného vyjadrenia.

Ivan Rusina - za autorsky a kurátorsky náročnú prípravu výstavy Bludní Holanďania a s ňou súvisiacu reprezentačnú publikáciu Majstrovské diela nizozemského umenia na Slovensku.

**za rok 2005:**

Oskár Elschek - za celoživotné dielo v oblasti hudobnej vedy.

Magda Takáčová - za prínos v oblasti prekladateľského umenia.

Eva Králikova - za výnimočný prínos pre rozvoj slovenského múzejníctva.

Ľubomír Ďurovič - za celoživotné dielo v literárnovednej oblasti.

Zdenka Sojková - za výskum a popularizáciu života a diela Ľudovíta Štúra.

József Béres - za celoživotné dielo.

Andrej Fiala - za významný a rozsiahly bádateľský a metodický prínos v oblasti starostlivosti o historický stavebný fond na Slovensku.

**za rok 2004:**

Stanislav Šmatlák - za celoživotné literárnovedné dielo.

Rudolf Fila - za celoživotné výtvarné dielo.

Iva Mojžišova - za mimoriadny prínos k rozvoju slovenskej umenovedy.

Andrej Mojžiš - za mimoriadny prínos k rozvoju slovenského umenia.

Anna Istvánová - za mimoriadny prínos k rozvoju kultúry Slovákov v Maďarskej republike.

Milan Rúfus - za celoživotné literárne dielo.

Jenó Szíjjártó - za celoživotné dielo v oblasti umenia.

**za rok 2003:**

Vojtech Zamarovský - za mimoriadny prínos k rozvoju slovenskej literatúry.

Michal Harpáň - za výrazný prínos k literárnej kultúre Slovákov vo Vojvodine.

Marián Labuda - za mimoriadny prínos k rozvoju slovenského umenia.

Pavol Haspra - za celoživotné zásluhy o rozvoj slovenskej divadelnej a televíznej tvorby.

Pavol Čorej - za zásluhy o rozvoj umeleckého súboru Lúčnica.

Ján Komorovský - za celoživotný prínos k rozvoju slovenskej kultúry a religionalistiky.

Peter Solan - za mimoriadny tvorivý prínos k rozvoju slovenskej kinematografie.

Július Paštéka - za celoživotný prínos k rozvoju slovenskej kultúry.

Víťazoslav Hronec - za významné básnické dielo, ktorým obohatil slovenskú literatúru a zásluhy o rozvoj literárnej kultúry Slovákov vo Vojvodine

**za rok 2002:**

Jean Grošu - za celoživotný prínos v sprístupňovaní slovenskej literárnej tvorby a propagáciu slovenskej literatúry v Rumunsku.

Corneliu Barborica - za významnú priekopnícku činnosť v oblasti literárnovednej slovakistiky, za rozsiahlu prekladateľskú činnosť a celoživotné úsilie o sprístupňovanie a popularizáciu slovenskej literatúry v Rumunsku.

**za rok 2001:**

Martin Huba - za réžiu a spoluautorstvo inscenácie Tančiareň.

Peter Lipa - za dlhoročný prínos v oblasti slovenského jazzu.

Štefan Nosáľ - za výnimočné celoživotné choreografické dielo.

Koloman Sokol - za celoživotné dielo a významný prínos do výtvarnej kultúry Slovenska.

Ilja Zeljenka - za celoživotnú skladateľskú tvorbu, ktorá patrí k trvalým hodnotám slovenskej hudobnej kultúry.

**za rok 2000:**

Jaroslav Filip (in memoriam) - za výnimočné celoživotné dielo.

Martin Hollý - za celoživotné dielo v oblasti slovenskej kinematografie.

Ladislav Vychodil - za celoživotné dielo v oblasti slovenskej scénografie.

Vincent Polakovič - za zásluhy pri realizovaní projektu múzea DANUBIANA - Meulensteen Art Museum.

**za rok 1999:**

Ján Buzássy - za celoživotné básnické a prekladateľské dielo.

Peter Dvorský - za úlohu Ondreja v premiére inscenácie opery Krútňava.

Rinaldo Oláh - celoživotné dielo a prínos pre slovenskú ľudovú kultúru.

Augustín Maťovčík - za realizáciu priekopníckeho projektu Slovenského biografického slovníka.

Zdroj: Kancelária ministra kultúry a odbor umenia SUŠJK